b'\n_START_ARTICLE_\nMirizzijev sindrom\n_START_PARAGRAPH_\nMirizzijev sindrom je naziv za rijedak fenomen koji opisuje vanjsku kompresiju zajedni\xc4\x8dkog jetrenog voda ili glavnog \xc5\xbeu\xc4\x8dovoda, uzrokovanu impaktiranim \xc5\xbeu\xc4\x8dnim kamenom u vratu \xc5\xbeu\xc4\x8dnog mjehura ili vodu \xc5\xbeu\xc4\x8dnog mjehura._NEWLINE_Stanje je prvi opisao argentinski kirurg, Pablo Luis Mirizzi.\n_START_SECTION_\nPatogeneza\n_START_PARAGRAPH_\nDo opstrukcije zajedni\xc4\x8dkog jetrenog voda ili glavnog \xc5\xbeu\xc4\x8dovoda dolazi zbog neposredne blizine \xc5\xbeu\xc4\x8dnog mjehura ili vod \xc5\xbeu\xc4\x8dnog mjehura. Jedan od na\xc4\x8dina je izravna mehani\xc4\x8dka opstrukcija, a drugi je posljedica zbog u\xc4\x8destalih sekundarnih upala (kolangitisa). Kao posljednica kompresije kamenom mo\xc5\xbee do\xc4\x87i do o\xc5\xa1te\xc4\x87enja stijenke i nastanka fistule koja povezuje \xc5\xbe. mjehur sa zajedni\xc4\x8dkim jetrenim vodom ili gl. \xc5\xbeu\xc4\x8dovodom (kolecistokoledokalna fistula).\n_START_SECTION_\nSimptomi\n_START_PARAGRAPH_\nBolest se naj\xc4\x8de\xc5\xa1\xc4\x87e manifestira opstruktivnim tipom \xc5\xbeutice ili znakovima kolecistitisa ili kolangitisa (bol u trbuhu u podru\xc4\x8dju gonjeg desnog kvadranta trbuha, povi\xc5\xa1ena tjelesna temperatura, zimica, tresavica).\n_START_SECTION_\nDijagnostika i lije\xc4\x8denje\n_START_PARAGRAPH_\nU utvr\xc4\x91ivanju bolesti koriste se radiolo\xc5\xa1ke metode (UZV, MR, CT)._NEWLINE_Za defintivno lije\xc4\x8denju Mirizzijevog sindroma se koriste kirur\xc5\xa1ke metode (npr. djelomi\xc4\x8dna ili potpuna kolecistektomija, bilijarno-enteri\xc4\x8dne anastomoze), dok endoskopske metode (ERCP) mogu samo privremeno pomo\xc4\x87i.'